Odense Adresse-Contoirs Efterretninger, 1848-02-02
Repræsentantmødet den 28 December. J Anledning nogle af Politimesteren forlangte Reqvisitters Anskaffelse til Byens Arrester blev Bygningscommitteen overdraget det Fornødne at besørge. - En paalidelig Mand blev antaget som Bud for Repræsentationen, og for Stedets Dommer ved Tilsigelser af Retsvidnerne, imod aarlig Betaling 30 Rbd., og efter saadan Jnstrux, som det blev overdraget Formanden at meddele ham. - Hattemager Dorchs indkomne Forespørgsel om hvad Godtgjørelse han kunne vente for at indrykke sin Gaard i Frue Kirkestræde i Flugten med Skomager Basses Huus efter den afsatte Byggelinie, blev sendt til Bygningscommissionens Erklæring, - Muurmester Kornbechs Begjæring om at udtræde af Bygningscommissionen formedelst Svaghed, blev billiget, og i hans Sted valgt Muurmester Frost med en Functionstid af 6 Aar. - Det fra vedkommende Committee forfattede Udkast til en Jnstrux for Kæmmeren blev sat i Circulation. - Sagen om tvende Gadecommissairers Ansættelse blev igjen foretaget og drøftet med det Resultat, at den i Mødet den 10 December vedtagne Beslutning, fremdeles bliver Repræsentationens Formeening, og overeensstemmende med hvilken det fornødne Sva til Magistraten vil være at expedere. Denne Svarskrivelse gaaer i det Væsentlige ud paa, at de ved Rescript af 18 December 1789 anordnede 4 Politibetjente, under Politimesterens Control og den yderligere Hielp Rescriptet forudsætter af denne Embedsmands Fuldmægtig, formeentes tilstrækkelige, uden at tvende extraordinaire Gadebetjente vare fornødne. Det bemærkes for denne Anskuelse, at man, for at give de fire Betiente forøget Selvstændighed, og for ikke at nødsage dem til Tidsspilde ved Nyeaarsgratulationer og andre dem uvedkommende Forretninger, havde forhøiet deres aarlige Løn, der oprindelig ikkun var 16 Rbd., til 260 Rbd. for hver især, foruden det Tilskud de kunne have af Politikassen, og hvorved de nu i en høiere Grad, end forhen under trange Kaar, kunne røgte deres Bestilling, især da alle Fortidens Arbeider og Jndretninger i Politivæsenet nu vare saaledes indordnede, at Arbeidet maatte kunne røgtes af det sædvanlige Personale; desuden var siden Aaret 1789 hos Grundeierne og Beboerne vakt en saadan Sands for det Comfortable, og som viser sig i alle Byens Dele, at Politivæsenet tillige deri fandt et lettere Gadeopsyn, hvilket ogsaa gjælder hvad Natten angaaer, idet Drukkenskab, Sviir og Spiler mindre gjængse nu end forhen, naar derhos Betienten ikke forsømmer sin daglige Ronde og ikke seer igjennem Fingre med Uordener, saa at den Skyldige veed at Straffen følger Brøden, vil Gadeopsynet Tid efter anden blive Betientene lettere, idet Beboerne ville blive af samme Tanker som han, at det bedste convenerer dem gjensidig, at Reglerne for lovlig Orden haandhæves. At saaledes fire anstændig lønnede Betienter (og vel at mærke dygtige Folk, thi sløve, drikfældige og forsømmelige burde uden Skaansel indstilles til Afskeed), kunne overkomme Alt hvad der udfordres til en vedbørlig Gadecontrol var Repræsentationens fuldeste Overbeviisning. Dette var formeentlig ogsaa en Forudsætning hos Kommunalbestyrelsen da Betjentene i Aaret 1843 fik sit betydelige Lønningstillæg; den var da ganske enig deri, at naar Betientene ved en passende Lønning bleve forskaanede for den ydmygende og tidspildende Forretning, ved Nyeaarsgratulationer og andre Biting at maatte søge et Bierhverv og saaledes vandt en uafhængig og selvstændig Stilling, at de da med end større Beqvemmelighed, Lyst og Sikkerhed kunde opfylde deres Pligter. Paa den Tid hørtes der Jntet om at fire Betiente vare for lidt til Politiets Tjeneste, og dog ere Forholdene de samme nu som da Vel maatte det erkjendes at Fordringen til Politivæsenet at varetage Communens Tarv saaledes som skee børt, har annonceret sig igjennem Pressen, og maaskee stundom paa en saadan Maade, der kunde afficere denne Bestyrelsesgreen; men ligesom der i de skeete Paamindelser ikke er fordret, eiheller kunne fordres Andet end Overholdelsen af det Lovlige og Pligtmæssige, altsaa ingen Forøgelse i Politiets Forretninger, saaledes maatte det derhos antages, at den Offentlige Stemme tildeels kan være begrundet deri, at flere af Politiebetjentsposterne vare mindre heldigt besatte, og at den Energi, Ædruelighed og Flid, der kan fordres, ikke i tilbørlig Grad var tilstede, men naar dette var Tilfældet, og som man formeente tildeels at maatte indrømme, synes det som om Kommunalbestyrelsen neppe turde indrømme Lønninger til et forøget Personale paa en Tid da Kommunens stigende Fornødenheder, og de dermed forbundne Forhøielser i Kommuneafgifterne, stiller sig ved Siden af dyre Priser paa Livets første Fornødenheder. J Forbindelse med disse bemærkninger yttrede Repræsentationen det Ønske, at den nu ledige Politibetjents=Post maatte besættes med et dyg ligt Subject, og at iøvrigt den Betient der svigter den Ædruelighed, Aarvaagenhed og Flid, der uomgjængelig behøves ved Posten, maatte indstilles til Afskeed, for at værdigere og dygtigere Personer kunne sættes i Stedet. Vel indsaae man at en saadan Messure var mindre behagelig for den overordnede Embedsmand der skulde bringe den i Udøvelse. Men Sagens særegne Vigtighed og den betydelige Lønning der var sikkre, Betientene, gav jo dog Communen fuld Berettigelse til at see den anvendt. Naar dette skeete da troede man at ikke andre Gadecommissairer end de 4 Betiente, under vor retsindige Politimesters Overtilsyn vare fornødne, og hvis Følge Repræsentationen for sit Vedkommende ikke kunde indrømme, at enten Kæmnerkassen eller de skatteydende Jndvaanere bleve bebyrdede med nogen yderligere Lønningsudgift end de i Aaret 1843 voterede 1040 Rbd. Skulde det imidlertid imod Formodning vise sig at fire dygtige Betiente ikke kunne røgte de dem paahvilende Pligter, da vilde Repræsentationen for sit Vedkommende ikke modsætte sig hvad Kommunens Tarv i saa Henseende maatte paabyde, og forsaavidt som man ved en yderligere Drøftning af Sagen kom til den Overbeviisning, at Ansættelsen af flere Betiente var en absolut Nødvendighed, det man dog ikke for Tiden kunde indrømme.